Utover sitt virke som regissør har Abrahamsen også vært medlem av Norsk Forening for Lærere i Alexanderteknikk (NFLAT) og The Society of Teachers of the Alexander Technique (STAT), som er Alexanderteknikkens internasjonale fagforening. Hun er utdannet ved Constructive Teaching Centre i London og Brighton Alexander Training Centre. Hun har drevet praksis som Alexander-terapeut i Trondheim siden 1993, og underviser i tillegg ved Institutt for musikk, NTNU. Hun har uttalt at vekslingen mellom yrket som regissør og spesialpedagog er noe hun finner svært givende.